text: 倫肇修，字得昌，號五知，廣東廣州府新會縣軍籍，沙頭人，是一名明朝政治人物。生平.肇修幼承庭訓，以名節自勵。萬曆三十一年丁未科進士，戶部觀政，三十六年改京衛武學教授，日率勳衛子弟談經課藝。三十七年升國子監助教，三十九年升戶部主事，丁母憂，四十二年補兵部主事，四十三年調吏部主事，調驗封司，四十四年調考功，調文選，升員外，四十五年調考功，又調文選，本年升郎中，調考功，四十六年給假。天啟四年升湖廣參政，本年養病，五年三月起四川參政，十月升光祿寺少卿，管寺丞事，七年正月升大理寺右少卿，五月以事逆魏忠賢，以久傍門戶被削籍為民。南歸，其父喜曰：不失所學，真吾子也。崇禎二年起南光祿寺卿，管尚寶司卿事。丁父艱，起復，晉大理寺正卿，未任而卒。里居時有庠生鍾巨器、儒士湯顯武、編民趙長子為仇所誣，幾陷大辟，肇修陰為申雪脫獄，口不言德。崇祀廣州府鄉賢。家族.曾祖倫敬，典史；祖父倫賛；父倫大禮，號堅窓，學本江門。母梁氏。具慶下。兄應祥。弟道沂、應弼、純脩。
metadata: erhwenkuo/wikipedia-zhtw
metadata: 倫肇修
metadata: https://zh.wikipedia.org/wiki?curid=7411675